'SA kan nie nou rentekoers sny' | Nuus24
Johannesburg – Gill Marcus, president van die Reserwebank, sê daar is nie veel ruimte om rentekoerse nou te sny nie. Sy het gemaan dat die bank die hoër inflasie in ag moet neem ondanks die wisselvallige rand. Die rentekoers is op 5,5% vir 16 maande reeds onveranderd, nadat dit oor 'n tydperk van twee jaar met 650 basispunte gedaal het, het RSG berig. Dié siklus het in November 2010 ten einde geloop. Marcus het op 'n sakevoorligtingsessie in Zürich, Switserland, gesê die neiging van binnelandse inflasie dui op min monetêre beweegruimte in die land. Sy sê veranderinge aan faktore soos die binnelandse groei-vooruitsig en die wêreldekonomie kan die situasie egter omkeer. Die bank verwag dat die inflasie, wat in Maart 6% was, teen die einde van die jaar met gemak weer tussen die 3% tot 6% teiken van die Reserwebank sal val, het die radiostasie berig.Die Monetêre Beleidskomitee besluit weer op 24 Mei oor rentekoerse.Volg Nuus24 op Twitter Lees meer oor: gill marcus | ekonomie | reserwebank | rentekoers VOLGENDE OP NUUS24X